si
HHet zijn comen te rechte voir meye en scepen van loven
gielijs rogge woenen opde biest als aenlegghe teghen janne fyen
vweerde ende met hem henr van lynthe Seggende de selve gielijs
hoe dat jan vanden borchoven houdende ende heffende wae jairlijx
ende erflijcx drie amen wijns ende een sanghe van eender lelle
lanck op seke goede te weten op een stuck wijngts geleg
inde calchovestrate tusschen de goede symoens edelhee ende
de weduwe geheete baerts It noch op een hoefken aldnaest
geleg neve de gemeyn poerte teghen de persse vrancx
willems desgelijx oick op xviii roede wijngts gelege bijde
voirs goede en bijde goede meesterjans va beringe op deen zijde
en claes bove op dande Welke pacht de voirs jan vanden
borchove hielt met scepen brieve van loven Seggende voirt
dat de voirs henr va lynthe vande voirs goede hielt ende
besat acht roede en de voirs jan fyen vii met gads den
hoefken en den voirs xviii roede en dat jan reymaer de voirs
xviii roide wijngts die nu de voirs jan fyen besitten es gegoet
heeft op ame wijns de voirs jane vande borchove te betalen
in afslage en cortinge vande voirs drie amen wijns Ende dat
de voirs gielijs gepnteert hadde den voirs jane fyen doe
willem van leele gedaecht hadde va wegen des voirscr
jans vande borchove en zijnre medeplegen en die voirs
gielijs de gheheyschte pacht met coste ende come vand
vors dagemete betaelt hadde mids den dagemete op zijn
pande geschiet woude de voirs jan opleggen de voirscr
gielijs zijn aengedeelte vande pachte nae lingde en breyde
der voirscr goede int geheel mette coste en come dat hij
dan cessen soude van voirts te dagen Dwelc al gesciede alsoe
hij seyde eer hij opde gront des voirs jans fyen begonste te
dagen Pvterende de voirs pointen ende articule hem dienen
tot zijne rechte te thoene Hopen waer hij die gethoene conste
so
dat hem de voirs jan sculdich sal zijn op te leggen zijn
aengedielte vande pachte vande xv roede hoefken ende xviii
roeden met coste ende come die hij dom gheleden hadde